C 184/108
LT
Europos Sąjungos oficialusis leidinys
2023 5 25
4.8.
Įmonių tyrimai yra svarbus elementas kuriant sveiką MVĮ nuosavo kapitalo finansavimo ekosistemą.
Siekiant papildyti esamus tyrimų kanalus, leidimas susieti MVĮ tyrimus su kitomis paslaugomis galėtų padidinti tyrimų ataskaitų rengimą ir sklaidą.
EESRK palankiai vertina pasiūlymą padidinti atsiejimo ribą iki 10 mlrd. EUR.
Taip bus ištaisyta dėl FPRD II (12) sumažėjusi MVĮ aprėptis ir prastesnis matomumas.
Tačiau EESRK pabrėžia, kad įmonių tyrimai labiau sutelkti didesnių finansų įstaigų rankose.
Dėl savo masto labai stambūs brokeriai gali nustatyti nedidelius mokesčius ir (arba) pasinaudoti prekybos vykdymu mokslinių tyrimų teikimui kryžmiškai subsidijuoti nei maži ar vidutiniai brokeriai (13).
Be to, stambūs tarpininkai yra daugiausia suinteresuoti atlikti didžiųjų bendrovių tyrimus, o dėmesio MVĮ pritrūksta.
Didžioji dauguma emitentų praneša (14), kad dėl FPRD II sumažėjo MVĮ aprėptis ir matomumas.
EESRK mano, kad akivaizdu, jog reikia imtis papildomų priemonių, kuriomis būtų skatinami nepriklausomi moksliniai tyrimai, mokantis iš geriausios Europoje taikomos patirties (15). 4.9.
Tapusios biržinėmis bendrovės turėtų tapti skaidrumo pavyzdžiu, o svarbiausią prioritetą reikėtų teikti smulkiųjų akcininkų interesų apsaugai.
Jei akcininkams kils grėsmė, kad su jais bus elgiamasi nesąžiningai arba kad jie nebus tinkamai apsaugoti, kai bendrovė pradeda viešai platinti akcijas, jų pasitikėjimas ES kapitalo rinkomis nepadidės.
EESRK labai vertina Komisijos požiūrį į teisinio netikrumo, susijusio su informacijos atskleidimo reikalavimais, mažinimą priimant tikslinius Piktnaudžiavimo rinka reglamento pakeitimus. 4.10.
Komitetas pažymi, kad esama ad hoc prašymų sistema įtariamo piktnaudžiavimo rinka atvejais atrodo tinkama ir pakankama veiksmingai priežiūrai užtikrinti, kartu atkreipiant dėmesį į tai, kad kai kurių priežiūros institucijų nuomone, būtų naudinga stiprinti keitimąsi pavedimų knygos duomenimis naudojantis CMOBS mechanizmu.
Dėl pasiūlymo dėl CMOBS taikymo srities gali kilti grėsmė, kad bus sukurtos nevienodos sąlygos, nes dvišalės prekybos vietos nebūtų įtrauktos į mechanizmą. 4.11.
EESRK primygtinai ragina kuo sparčiau įgyvendinti kitas vykdomas iniciatyvas, kuriomis prisidedama prie viešųjų rinkų patrauklumo didinimo.
Komitetas paskelbė keletą nuomonių dėl ankstesnių, vykdomų ir numatomų teisėkūros iniciatyvų (16).
Nepaisant geopolitinių iššūkių, reikėtų išlaikyti sparčią pažangą kuriant kapitalo rinkų sąjungą; stipri kapitalo rinkų sąjunga labiau nei bet kada reikalinga būtent dėl didėjančios ekonominio ir socialinio nestabilumo rizikos.
Briuselis, 2023 m. kovo 23 d.
Europos ekonomikos ir socialinių reikalų komiteto pirmininkė Christa SCHWENG
(12) (13) (14) (15) (16)
FPRD = Finansinių priemonių rinkų direktyva.
„Oxera“ ataskaita Unbundling: what's the impact on equity research?, 2019 m. Europos Komisijos galutinė ataskaita FPRD II taisyklių poveikis MVĮ ir fiksuotų pajamų investiciniams tyrimams, 2020 m.
Žr. ne pelno iniciatyvą „Lighthouse“, kurią įgyvendina Instituto Español de Analistas Financieros.
OL C 155, 2021 4 30, p. 20; OL C 290, 2022 7 29, p. 58; OL C 177, 2016 5 18, p. 9; OL C 10, 2021 1 11, p. 30; OL C 341, 2021 8 24, p. 41.